ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

Παρακολούθηση της εφαρμογής της απόφασης 2011/xxx/ΕΕ, της 12ης Ιουλίου 2011 του Συμβουλίου που απευθύνεται στην Ελλάδα με σκοπό την ενίσχυση και εμβάθυνση της δημοσιονομικής εποπτείας και με την οποία ειδοποιείται η Ελλάδα να λάβει μέτρα για τη μείωση του ελλείμματος η οποία κρίνεται αναγκαία για την αντιμετώπιση της κατάστασης υπερβολικού ελλείμματος (Οκτώβριος 2011)

Εισαγωγή

Στην παρούσα τριμηνιαία ανακοίνωση αξιολογούνται τα μέτρα που εφάρμοσε και εκείνα που πρόκειται να λάβει η Ελλάδα προκειμένου να συμμορφωθεί με την απόφαση του Συμβουλίου της 12ης Ιουλίου 2011. Τα μέτρα που λήφθηκαν έως τα τέλη του Ιουνίου 2010 αξιολογήθηκαν στην ανακοίνωση της 1ης Ιουλίου 2011[1]. Μαζί με την έκθεση συμμόρφωσης του προσωπικού της Επιτροπής, η οποία εκπονήθηκε σε συνεργασία με την ΕΚΤ[2], η ανακοίνωση συμβάλλει επίσης στην αξιολόγηση της συμμόρφωσης με το ΜΟΧΠ και το ΜΣ[3], στο πλαίσιο της συμφωνίας δανείου μεταξύ της Ελλάδας και των άλλων κρατών μελών της ζώνης του ευρώ. Η αξιολόγηση αυτή βασίζεται στην αποστολή την οποία πραγματοποίησε το προσωπικό της Ευρωπαϊκής Επιτροπής, μαζί με το ΔΝΤ και την ΕΚΤ στο πλαίσιο του οικονομικού προγράμματος προσαρμογής και η τριμηνιαία έκθεση διαβιβάστηκε από το ελληνικό Υπουργείο Οικονομικών στις 19 Αυγούστου 2011.

Απόφαση του Συμβουλίου της 12 ης Ιουλίου

Στις 12 Ιουλίου 2011, το Συμβούλιο εξέδωσε απόφαση[4], σύμφωνα με το άρθρο 126 παράγραφος 9 και το άρθρο 136 της ΣΛΕΕ, απευθυνόμενη προς την Ελλάδα, με σκοπό την ενίσχυση και εμβάθυνση της δημοσιονομικής εποπτείας, διά της οποίας ειδοποιείται η Ελλάδα να λάβει τα μέτρα μείωσης του ελλείμματος που κρίνονται αναγκαία για την αντιμετώπιση της κατάστασης υπερβολικού ελλείμματος έως το 2014. Στην απόφαση αυτή αναδιατυπώνεται η απόφαση του Μαΐου 2010, η οποία αποτέλεσε αντικείμενο πολλών τροποποιήσεων.

Βάσει της απόφασης ζητείται από την Ελλάδα να θεσπίσει σειρά ειδικών μέτρων τα οποία αποσκοπούν στη συγκράτηση του ελλείμματος της γενικής κυβέρνησης κάτω από τα ακόλουθα ανώτατα όρια:

• 17.065 εκατομμύρια ευρώ (7,8% του ΑΕΠ σύμφωνα με τις πλέον πρόσφατες προβλέψεις) το 2011·

• 14.916 εκατομμύρια ευρώ (7,0% του ΑΕΠ ) το 2012·

• 11.399 εκατομμύρια ευρώ (5,3% του ΑΕΠ ) το 2013 και

• 6.385 εκατομμύρια ευρώ (2,9% του ΑΕΠ ) το 2014[5][6].

Η απόφαση αναφέρει σαφώς ότι τα έσοδα από ιδιωτικοποιήσεις δεν λαμβάνονται υπόψη στην προσπάθεια συμμόρφωσης με τα ανώτατα όρια. Τα προαναφερθέντα ανώτατα όρια για το έλλειμμα της γενικής κυβέρνησης παρέμειναν αμετάβλητα στην αναδιατυπωμένη απόφαση.

Εκτέλεση του προϋπολογισμού μεχρι τον Σεπτέμβριο 2011

Στο πλαίσιο του προγράμματος οικονομικής προσαρμογής, η Ελλάδα δεσμεύεται να τηρήσει ανά τρίμηνο τα κριτήρια επιδόσεων σε ότι αφορά στο ισοζύγιο της γενικής κυβέρνησης σε ταμειακή βάση και την κατάσταση των πρωτογενών δαπανών του Δημοσίου και ενδεικτικό κριτήριο για την συσσώρευση καθυστερούμενων οφειλών σε προμηθευτές[7].

Τα κριτήρια επιδόσεων για τα τέλη Ιουλίου έχουν τηρηθεί. Σε ότι αφορά την κατάσταση των πρωτογενών δαπανών του Δημοσίου, αυτές ανήλθαν σε 33,5 δισ. ευρώ έναντι κριτηρίου 34,7 δισεκατομμυρίων ευρώ. Το πρωτογενές ταμειακό ισοζύγιο της γενικής κυβέρνησης ήταν -4,9 δισεκατομμύρια έναντι κριτηρίου -5,1 δισεκατομμύρια ευρώ. Δεν τηρήθηκε το ενδεικτικό κριτήριο για τη σώρευση καθυστερούμενων πληρωμών, δεδομένου ότι οι συσσωρευθείσες μέχρι τέλος Ιουλίου 2011 καθυστερούμενες πληρωμές ανήλθαν σε 6,5 δισεκατομμύρια ευρώ.

Δεν υπάρχουν ακόμη πλήρη στοιχεία για την περίοδο μέχρι το Σεπτέμβριο. Ωστόσο, οι διαθέσιμες πληροφορίες δείχνουν μόλις και θα επιτυγχανόταν ο στόχος για το πρωτογενές ταμειακό ισοζύγιο της γενικής κυβέρνησης. Το κριτήριο τοποθετείται στα -5,0 δισεκατομμύρια ευρώ. Είναι επίσης πιθανή η υπέρβαση του ενδεικτικού στόχου για τη μη συσσώρευση των εγχώριων ληξιπρόθεσμων οφειλών, καθώς υπάρχουν ενδείξεις ότι οι ληξιπρόθεσμες οφειλές του δημοσίου και των δημόσιων νοσοκομείων εξακολουθούν να αυξάνονται. Τηρήθηκε το κριτήριο για τις πρωτογενείς κρατικές δαπάνες (44,5 δισεκατομμύρια ευρώ).

Οι πίνακες 1Α και 1Β περιέχουν λεπτομερείς πληροφορίες σχετικά με την εκτέλεση του προϋπολογισμού από τον Ιανουάριο έως το Ιούλιο 2011, καθώς και ορισμένα στοιχεία για την εκτέλεση του κρατικού προϋπολογισμού τον Σεπτέμβριο 2011.

Πίνακας 1Α: Εκτέλεση του προϋπολογισμού (Ιανουάριος/Ιούλιος 2011)

2010 | 2011 |

σε ταμειακή βάση (εκατ. ευρώ) | Ιαν - Ιουλ | % μεταβολή Ιαν - Ιουλ |

Συνολικά έσοδα | 29 947 | 28 020 | -6.4% |

Έσοδα προ επιστροφών | 31 356 | 29 940 | -4.5% |

Επιστροφή φόρων | 2 688 | 3 113 | 15.8% |

Έσοδα κεφαλαίου | 1 276 | 1 173 | -8.1% |

Δαπάνες NATO | 3 | 20 |

Συνολικές δαπάνες | 42 396 | 43 588 | 2.8% |

Πρωτογενείς δαπάνες | 28 784 | 30 173 | 4.8% |

Παρελθόντα χρέη νοσοκομείων | 190 | 434 |

Στρατιωτικές δαπάνες και NATO | 228 | 118 |

Καταπτώσεις εγγυήσεων (φορέων εκτός γενικής κυβέρνησης) | 80 | 25 | -68.8% |

Τόκοι | 8 913 | 10 218 | 14.6% |

Κεφαλαιουχικές δαπάνες | 4 201 | 2 620 | -37.6% |

Πλεόνασμα/έλλειμμα ΚΠ | - 12 449 | -15 568 | 25.1% |

Μεταβολές καθυστερούμενων οφειλών | - | 84 |

Κρατικές πρωτογενείς δαπάνες | 33 483 | 33 454 | -0.1% |

Πλεόνασμα/έλλειμμα ΟΤΑ (*) | - | 622 | - |

Πλεόνασμα/έλλειμμα οργανισμών κοινωνικής ασφάλισης (*) | - | -101 | - |

Άλλο | - | -24 | - |

(Τροποποιημένο) Πλεόνασμα/έλλειμμα γενικής κυβέρνησης | - | -15 155 | - |

(Τροποποιημένο) πρωτογενές πλεόνασμα/έλλειμμα γενικής κυβέρνησης (**) | - | -4 937 | - |

Πηγή: Γενικό Λογιστήριο του Κράτους, Υπουργείο Οικονομικών της Ελλάδας και ίδιοι υπολογισμοί. (*) Με βάση τραπεζικές στατιστικές της Τράπεζας της Ελλάδος. (**) Εξαιρούνται οι δημόσιες επιχειρήσεις και τα περισσότερα εκτός του προϋπολογισμού ταμεία. |

Πίνακας 1Β: Εκτέλεση του προϋπολογισμού (Ιανουάριος/Σεπτέμβριος 2011)

2010 | 2011 |

σε ταμειακή βάση (εκατ. ευρώ) | Ιαν - Σεπ | % μεταβολή Ιαν - Σεπ |

Συνολικά έσοδα | 37 855 | 36 856 | -2.6% |

Έσοδα προ επιστροφών | 39 758 | 38 898 | -2.2% |

Επιστροφή φόρων | 3 259 | 3 942 | 21.0% |

Έσοδα κεφαλαίου | 1 348 | 1 877 | 39.2% |

Δαπάνες NATO | 8 | 23 |

Συνολικές δαπάνες | 54 506 | 56 020 | 2.8% |

Πρωτογενείς δαπάνες | 36 757 | 37 807 | 2.9% |

Παρελθόντα χρέη νοσοκομείων | 300 | 434 |

Στρατιωτικές δαπάνες και NATO | 255 | 182 |

Καταπτώσεις εγγυήσεων (φορέων εκτός γενικής κυβέρνησης) | 104 | 32 | -69.2% |

Τόκοι | 11 652 | 14 033 | 20.4% |

Κεφαλαιουχικές δαπάνες | 5 438 | 3 532 | -35.0% |

Πλεόνασμα/έλλειμμα ΚΠ | - 16 651 | - 19 164 | 15.1% |

Κρατικές πρωτογενείς δαπάνες | 42 854 | 41 987 | -2.0% |

Πηγή: Γενικό Λογιστήριο του Κράτους, Υπουργείο Οικονομικών της Ελλάδας και ίδιοι υπολογισμοί |

4. Προοπτικές συνολικα για το 2011 και το 2012-14

Στο πλαίσιο της μεσοπρόθεσμης δημοσιονομικής στρατηγικής ( ΜΠΔΣ) που εγκρίθηκε τον Ιούνιο, η κυβέρνηση σχεδίασε επιπλέον μέτρα μείωσης του ελλείμματος της τάξεως του 3% του ΑΕΠ το 2011, πλέον των μέτρων που προσεγγίζουν το 3% του ΑΕΠ και περιλαμβάνονται ήδη στον προϋπολογισμό για το 2011. Τα πρόσθετα μέτρα κατέστησαν αναγκαία εξαιτίας των προβλέψεων σύμφωνα με τις οποίες ο στόχος για το έλλειμμα για το 2011 θα μπορούσε να μην επιτευχθεί με μεγάλη απόκλιση, κυρίως επειδή τα έσοδα είναι σημαντικά μικρότερα από τα προβλεπόμενα, αλλά και επειδή ορισμένες κατηγορίες δαπανών υπερέβησαν το ανώτατο όριο του προϋπολογισμού. Ενώ τον Ιούνιο τα μέτρα αυτά θεωρήθηκαν επαρκή για να διασφαλιστεί ότι θα επιτευχθεί το στοχευόμενο έλλειμμα το 2011, από τις προβλέψεις της Επιτροπής, του ΔΝΤ και της ΕΚΤ στο πλαίσιο της πέμπτης αποστολής για την εξέταση του προγράμματος οικονομικής προσαρμογής προέκυψε για μια ακόμη φορά ένα μεγάλο χάσμα για το έλλειμμα το 2011. Από τις προβολές προέκυψαν επίσης μεγάλες αποκλίσεις για το διάστημα 2012-2014.

Αρκετοί παράγοντες αιτιολογούν τη νέα αυτή απόκλιση. Η συρρίκνωση της οικονομίας θα είναι βαθύτερη από την προβλεφθείσα τον Ιούνιο. Για το 2011, η τρέχουσα εκτίμηση των υπηρεσιών της Επιτροπής προβλέπει συρρίκνωση του πραγματικού ΑΕΠ κατά 5,5 τοις εκατό, έναντι 3,8% στην προηγούμενη εξέταση. Για το 2012, η οικονομία αναμένεται πλέον να συρρικνωθεί περαιτέρω σε σύγκριση με προηγούμενες προβλέψεις για μέτρια θετική ανάπτυξη. Επιπλέον, ορισμένα μέτρα που είχαν συμφωνηθεί προηγουμένως στο πλαίσιο της ΜΠΔΣ δεν έχουν εφαρμοστεί ή, λόγω καθυστερήσεων στην εφαρμογή τους, έχουν αναθεωρηθεί προς τα κάτω οι αναμενόμενες αποδόσεις για το 2011 και το 2012.

Στον πίνακα 2 συνοψίζονται διάφορα μέτρα που ελήφθησαν ή ανακοινώθηκαν από την Ελλάδα για τη συμμόρφωσή της με τα ανώτατα όρια ελλείμματος. Ο πίνακας 3 ποσοτικοποιεί τις ελλείψεις σε ό, τι αφορά την εφαρμογή ανά τομέα για το 2011 και το 2012, ως αποτέλεσμα του ελέγχου που διενεργήθηκε κατά τη διάρκεια της αποστολής.

[pic]

Πίνακας 3. Παρακολούθηση της εφαρμογής: Πραγματική απόδοση των μέτρων που συμφωνήθηκαν τον Ιούνιο 2011

[pic]

(*) Οι δείκτες ως προς το ΑΕΠ στη στήλη αυτή υπολογίζονται με βάση των πλέον πρόσφατων αριθμητικών στοιχείων για το ΑΕΠ.

Πηγή: Υπηρεσίες της Επιτροπής

Δεν είναι πλέον ρεαλιστική η επίτευξη του δημοσιονομικού στόχου για το 2001 λόγω όλων αυτών των διολισθήσεων και επειδή ήδη βρισκόμαστε στο τέλος του έτους. Ωστόσο, η κυβέρνηση δεσμεύεται να λάβει μέτρα τα οποία θα συγκρατήσουν το έλλειμμα για το 2011 σε επίπεδο μεταξύ 0,7 και 1,5 τοις εκατό του ΑΕΠ άνω του στόχου. Για το 2012 θα γίνει διόρθωση των δημοσιονομικών διολισθήσεων προκειμένου να επιτευχθεί ο στόχος.

Πιο συγκεκριμένα, για την ελαχιστοποίηση οιασδήποτε υπέρβασης ελλείμματος σε σχέση με το ανώτατο όριο των 17.065 εκατομμυρίων ευρώ το 2011, και για τη μείωση του ελλείμματος το 2012 κάτω από 14.916 εκατομμύρια ευρώ, η ελληνική κυβέρνηση έχει δεσμευτεί να υιοθετήσει και να εφαρμόσει τα ακόλουθα μέτρα πριν από την έκτη εκταμίευση:

- Μείωση των φορολογικών απαλλαγών, και ιδίως των αφορολόγητων ορίων στον φόρο εισοδήματος φυσικών προσώπων, με στόχο την αύξηση των εσόδων κατά τουλάχιστον 2.831 εκατ. ευρώ το 2012·

- Μόνιμη εισφορά επί των ακινήτων, που εισπράττεται μέσω των τιμολογίων για την κατανάλωση ηλεκτρικού ρεύματος, με στόχο την είσπραξη τουλάχιστον 1.667 εκατ. ευρώ το 2011, και διαρκώς αυξανόμενων ποσών στα επόμενα έτη·

- Άμεση εφαρμογή του αναθεωρημένου μισθολογίου των δημοσίων υπαλλήλων, που συμβάλλει στη μείωση των δαπανών κατά τουλάχιστον 101 εκατ. ευρώ το 2011, και με μεταφορά τουλάχιστον 552 εκατ. ευρώ για το 2012, επιπλέον των εξοικονομήσεων που προβλέπονται στην ΜΠΔΣ (μεσοπρόθεσμη δημοσιονομική στρατηγική μέχρι το 2015, του Ιουνίου 2011). Η μεταρρύθμιση αυτή αφορά στο σύνολο των εργαζομένων στη γενική κυβέρνηση, εκτός εκείνων που καλύπτονται από ειδικά μισθολογικά καθεστώτα (στρατιωτικοί, αστυνομία, δικαστικοί και πολιτικό προσωπικό, πανεπιστημιακό προσωπικό και γιατροί). Σ’ αυτές τις καθαρές εξοικονομήσεις συνυπολογίζονται οι επιπτώσεις που έχει το μέτρο αυτό στην είσπραξη του φόρου εισοδήματος και των εισφορών κοινωνικής ασφάλισης, καθώς και τα επιδόματα που πρέπει να καταβληθούν σε συγκεκριμένες κατηγορίες εργαζομένων·

- Μείωση στις κύριες και στις επικουρικές συντάξεις, καθώς και στα εφάπαξ που καταβάλλονται κατά τη συνταξιοδότηση, με στόχο την εξοικονόμηση τουλάχιστον 219 εκατομμυρίων ευρώ το 2011, με μεταφορά κονδυλίων ύψους 446 εκατομμυρίων ευρώ το 2012 επιπλέον των εξοικονομήσεων που αρχικά προέβλεπε η ΜΠΔΣ·

- Για τις δαπάνες από το Πράσινο Ταμείο, το οποίο χρηματοδοτείται από τα πρόστιμα για τις αυθαίρετες κατασκευές και για τις πολεοδομικές παραβάσεις, ισχύει ανώτατο όριο, με στόχο την εξοικονόμηση 360 εκατ. ευρώ το 2012·

Επιπλέον, η κυβέρνηση υιοθετεί επίσης και εφαρμόζει τα ακόλουθα μέτρα τα οποία περιλαμβάνονται στην ΜΠΔΣ:

- υπουργικές αποφάσεις ή εγκυκλίους που αφορούν μέτρα για τους ειδικούς φόρους στο φυσικό αέριο, το πετρέλαιο θέρμανσης και τους φόρους στα αυτοκίνητα που προβλέπονται στην ΜΠΔΣ·

- υπουργικές αποφάσεις για την ενιαία ρύθμιση των παροχών υγείας για όλα τα ταμεία κοινωνικής ασφάλισης, και την αύξηση του πυρήνα και των εισφορών επικουρικής σύνταξης για τους δικαιούχους ΕΤΑΑ·

- νομοθεσία για την είσπραξη της «εισφοράς αλληλεγγύης» μέσω παρακράτησης·

- υπουργικές αποφάσεις για μια αποτελεσματική η εργασιακή εφεδρεία, για την επέκταση του καθεστώτος ώστε να συμπεριλάβει το σύνολο των υπαλλήλων της γενικής κυβέρνησης, και για την αποστολή επιστολών στους εργαζόμενους που πρόκειται να τεθούν σε εργασιακή εφεδρεία·

- υπουργικές αποφάσεις για την έναρξη της κατάργησης, συγχώνευσης ή ουσιαστικής μείωσης του μεγέθους οντοτήτων. Το σημείο αυτό αφορά ΚΕΔ, ΕΤΑ, ΟΔΔΥ, Εθνικό Ίδρυμα Νεότητας, EOMEX, ΙΓΜΕ, ΟΣΚ, ΔΕΠΑΝΟΜ, ΘΕΜΙΣ, ETHYAGE και ΕΡΤ·

- υπουργική απόφαση στην οποία καθορίζονται τα κριτήρια αναπηρίας, συνεπή με την επίτευξη των στόχων εξοικονόμησης της ΜΠΔΣ·

- Έγκριση του θετικού καταλόγου για τα φαρμακευτικά προϊόντα στον οποίο καθορίζονται τιμές που βαρύνουν τα ταμεία κοινωνικής ασφάλισης.

6. Πρόοδος των διαρθρωτικων μεταρρυθμισεων

Μολονότι έχει επιτευχθεί πρόοδος στις διαρθρωτικές δημοσιονομικές μεταρρυθμίσεις, η πρόοδος αυτή , σε ορισμένες περιπτώσεις, είναι βραδύτερη από την σχεδιαζόμενη. Οι μεταρρυθμίσεις στον τομέα της φορολογικής διοίκησης επιταχύνονται με διάφορες δράσεις εν εξελίξει. Τα μέτρα που έχει λάβει μέχρι τώρα η κυβέρνηση αφορούν κυρίως τη νομοθεσία για τη βελτίωση της αποτελεσματικότητας της φορολογικής διοίκησης και του φορολογικού ελέγχου, την εφαρμογή αποτελεσματικού σχεδίου και στρατηγικής πάταξης της φοροδιαφυγής για την αποκατάσταση της φορολογικής πειθαρχίας και τη βελτίωση της συμμόρφωσης.

Οι μεταρρυθμίσεις των δημοσιονομικών θεσμών προχωρούν με την αναδιοργάνωση του Γενικού Λογιστηρίου του Κράτους. Σημειώθηκε επίσης πρόοδος όσον αφορά την εξασφάλιση της έγκαιρης παροχής δημοσιονομικών δεδομένων, αν και πρέπει να βελτιωθούν περαιτέρω η ποιότητα και το φάσμα. Η δημοσιονομική διαχείριση στο σκέλος των δαπανών του προϋπολογισμού θα πρέπει επίσης να βελτιωθεί, ιδίως με τη δημιουργία μητρώου δεσμεύσεων σε κάθε υπουργείο και σε άλλους μη κρατικούς φορείς. Η δημοσίευση στοιχείων για τις ληξιπρόθεσμες πληρωμές αποτελεί πλέον καθιερωμένο χαρακτηριστικό των δημοσιονομικών στατιστικών στην Ελλάδα, ωστόσο είναι αναγκαίο να βελτιωθεί η επικαιρότητα των στοιχείων.

7. Ιδιωτικοποίηση

Σημαντικά βήματα έχουν γίνει για την εφαρμογή του προγράμματος ιδιωτικοποιήσεων, με τη δημιουργία ενός ταμείου ιδιωτικοποιήσεων υπό επαγγελματική διαχείριση. Ωστόσο, λόγω καθυστερήσεων στην προετοιμασία των περιουσιακών στοιχείων για ιδιωτικοποίηση, και σε κάποιο βαθμό λόγω της επιδείνωσης των συνθηκών της αγοράς, τα έσοδα το 2011 θα είναι χαμηλότερα από τα αναμενόμενα. Η κυβέρνηση παραμένει προσηλωμένη στον στόχο για έσοδα ύψους 35 δισεκατομμυρίων ευρώ μέχρι το τέλος του 2014 και 50 δισεκατομμυρίων ευρώ μέχρι το τέλος του 2015.

Η απαρέγκλιτη εφαρμογή των προγραμμάτων δημοσιονομικής εξυγίανσης και ιδιωτικοποιήσεων θα συμβάλει στην επαναφορά του λόγου του δημόσιου χρέους προς το ΑΕΠ σε βιώσιμη πορεία. Αν και η Ελλάδα θα πρέπει να επιμείνει στη δημοσιονομική λιτότητα και η μείωση του δείκτη δημόσιου χρέους θα επεκταθεί σε σειρά ετών, η κάμψη του δείκτη του χρέους προς το ΑΕΠ αναμένεται ότι θα συμβάλει στη βελτίωση της εμπιστοσύνης των αγορών στην ελληνική οικονομία.

Πίνακας 4: Πρόγραμμα ιδιωτικοποιήσεων: οι μέχρι τούδε πράξεις

Περιουσιακά στοιχεία | Ημερομηνία πράξης | Πωληθείσα συμμετοχή | Υπολειπόμενη συμμετοχή της ελληνικής κυβέρνησης | Έχουν εισπραχθεί (εκατ. ευρώ) | Θα εισπραχθούν (εκατ. ευρώ) |

ΟΤΕ | Ιούλιος 2011 | 10% | 4% | 392 | -- |

ΟΠΑΠ 1 (παράταση άδειας 2020-30) | Οκτώβριος 2011 | - | - | 0 | 375 (μέχρι τέλος Νοεμβρίου) + 5 τοις εκατό στα ακαθάριστα έσοδα από τυχερά παιχνίδια κατά την περίοδο της παράτασης (η παρούσα αξία υπολογίζεται σε 86 εκατ. ευρώ). |

ΟΠΑΠ 2 (πώληση νέας άδειας για VLT) | Οκτώβριος 2011 | - | - | 0 | 474 (μέχρι τέλος Νοεμβρίου) + 86 (μέχρι 4ο τρίμηνο-2013) |

Πίνακας 5: Προβλεπόμενα έσοδα από ιδιωτικοποιήσεις

Μέχρι τέλος: | Έσοδα από ιδιωτικοποιήσεις |

(εκατ. ευρώ) |

4ο τρίμηνο 2011 | 1 700 |

1ο τρίμηνο 2012 | 5 000 |

2ο τρίμηνο | 7 000 |

3o τρίμηνο | 9 000 |

4o τρίμηνο | 11 000 |

1ο τρίμηνο 2013 | 15 000 |

2ο τρίμηνο | 17 000 |

3o τρίμηνο | 18 000 |

4o τρίμηνο | 20 000 |

2014 | 35 000 |

2015 | 50 000 |

Σημείωση: Νέα ιδιωτικοποίηση των μετοχών των τραπεζών που μπορεί να αποκτήσει το Δημόσιο ή το HFSF (ελληνικό ταμείο χρηματοπιστωτικής σταθερότητας) στο πλαίσιο των ανακεφαλαιοποιήσεων δεν περιλαμβάνεται στα έσοδα από τις προβλεπόμενες ιδιωτικοποιήσεις. |

8. Συμπέρασμα

Κατά πάσα πιθανότητα δεν θα τηρηθεί το ανώτατο όριο του δημοσιονομικού ελλείμματος για το 2011 (βάσει του ΕΣΛ95) που είχε οριστεί με την απόφαση του Συμβουλίου.

Για το 2012, η κυβέρνηση έχει εκπονήσει προσχέδιο προϋπολογισμού με στόχο την προσήλωση στον στόχο που τέθηκε στην απόφαση του Συμβουλίου και έχει υιοθετήσει μέτρα που θα εξασφαλίζουν την περαιτέρω μείωση του ελλείμματος κατά τα επόμενα έτη.

Εν τέλει, παρά τη δημοσιονομική διολίσθηση του 2011, η Ελλάδα λαμβάνει τα απαραίτητα μέτρα ώστε να εφαρμόσει τις αναγκαίες πολιτικές και να παραμείνει στη σωστή πορεία, προκειμένου να τερματιστεί η κατάσταση υπερβολικού ελλείμματος μέχρι το 2014, όπως απαιτείται από την απόφαση του Συμβουλίου.

ΠΑΡΑΡΤΗΜΑ I: ΑΠΑΙΤΟΥΜΕΝΑ ΜΕΤΡΑ ΣΥΜΦΩΝΑ ΜΕ ΤΗΝ ΑΠΟΦΑΣΗ ΤΟΥ ΣΥΜΒΟΥΛΙΟΥ, ΠΟΥ ΠΡΕΠΕΙ ΝΑ ΘΕΣΠΙΣΤΟΥΝ ΜΕΧΡΙ ΤΕΛΟΣ ΣΕΠΤΕΜΒΡΙΟΥ 2011

Μέτρα (σύμφωνα με το άρθρο 2 παράγραφος 5 της απόφασης του Συμβουλίου) | Βαθμός προόδου |

«Η Ελλάδα θεσπίζει τα ακόλουθα μέτρα μέχρι τα τέλη Ιουλίου του 2011: |

α) υποβάλλει στη Βουλή απλοποιημένο ενιαίο μισθολόγιο τον δημόσιο τομέα που θα ισχύει για τους εργαζομένους στο δημόσιο, στους οργανισμούς τοπικής αυτοδιοίκησης και σε άλλους οργανισμούς του δημοσίου, το οποίο θα εφαρμοστεί σταδιακά σε μια τριετία, εξασφαλίζοντας ότι οι αμοιβές αντανακλούν την παραγωγικότητα και τα καθήκοντα· | Τήρηση με καθυστερήσεις. Το νομοσχέδιο για το ενιαίο μισθολόγιο κατατέθηκε στη Βουλή στις αρχές Οκτωβρίου |

β) μεσοπρόθεσμο σχέδιο στελέχωσης για την περίοδο έως το 2015, σύμφωνα με τον κανόνα 1 πρόσληψη ανά 5 αποχωρήσεις (1 προς 10 το 2011). Το σχέδιο θα περιλαμβάνει αυστηρότερους κανόνες για το έκτακτο προσωπικό, κατάργηση κενών θέσεων εργασίας και μετάταξη εξειδικευμένου προσωπικού σε τομείς προτεραιότητας και θα λαμβάνει υπόψη την αύξηση των ωρών εργασίας στον δημόσιο τομέα· | Μη τήρηση. Ο κανόνας της 1 πρόσληψης ανά 5 αποχωρήσεις (1 για 10 το 2011) είναι η επίσημη κυβερνητική πολιτική και θεσμοθετήθηκε με νόμο. Ωστόσο, τα σχέδια στελέχωσης που συμβάλλουν στην προετοιμασία της ανακατανομής του προσωπικού δεν έχουν καταρτιστεί. Δεδομένου του αριθμού των αποχωρήσεων το 2010 (53.336), ο κανόνας 1 προς 10 θα επέτρεπε 5 333 προσλήψεις κατά τη διάρκεια ολόκληρου του 2011. Ωστόσο, το πρώτο και δεύτερο τρίμηνο του 2011, ο αριθμός των προσλήψεων εκτιμάται σε 10.862. |

(γ) λεπτομερές σχέδιο δράσης με χρονοδιάγραμμα για την ολοκλήρωση και την εφαρμογή του απλοποιημένου συστήματος αμοιβών, σύμφωνα με τους μισθούς του ιδιωτικού τομέα, επιτυγχάνοντας μείωση του συνολικού μισθολογικού κόστους. Αυτό το σχέδιο πρέπει να βασίζεται στα αποτελέσματα της έκθεσης που δημοσιεύθηκε από το Υπουργείο Οικονομικών και την Ενιαία Αρχή Πληρωμών. Η νομοθεσία για το απλοποιημένο σύστημα αμοιβών θα εφαρμοστεί σταδιακά σε μια τριετία. Οι μισθοί των εργαζομένων στις δημόσιες επιχειρήσεις θα είναι σύμφωνοι με το νέο μισθολόγιο του δημόσιου τομέα· | Μερική τήρηση, με κάποιες καθυστερήσεις. Το νομοσχέδιο για την εφαρμογή του απλοποιημένου συστήματος αμοιβών κατατέθηκε στη Βουλή στις αρχές Οκτωβρίου και αναμένεται να ψηφιστεί προσεχώς. |

δ) ενδυνάμωση της επιθεώρησης εργασίας, η οποία πρέπει να στελεχωθεί πλήρως με εξειδικευμένο προσωπικό και να έχει ποσοτικούς στόχους σε σχέση με τον αριθμό των ελέγχων που θα πραγματοποιεί· | Μη τήρηση. Δεν συντάχθηκε ακόμη η πιλοτική μελέτη. |

ε) πράξη αναθεώρησης των βασικών παραμέτρων του συνταξιοδοτικού συστήματος, προκειμένου να περιοριστεί η αύξηση των δαπανών του δημοσίου τομέα για συντάξεις κατά την περίοδο 2009-2060 κάτω του 2,5% του ΑΕΠ, εάν από τις μακροπρόθεσμες προβλέψεις προκύπτει ότι η προβλεπόμενη αύξηση στις δημόσιες συνταξιοδοτικές δαπάνες θα υπερέβαινε το ποσό αυτό. Η Εθνική Αναλογιστική Αρχή (ΕΑΑ) συνεχίζει την υποβολή μακροπρόθεσμων προβλέψεων για τις συνταξιοδοτικές δαπάνες έως το 2060 στο πλαίσιο της εγκριθείσας μεταρρύθμισης. Οι προβλέψεις πρέπει να περιλαμβάνουν τα κύρια καθεστώτα συμπληρωματικών (επικουρικών) συντάξεων (ΕΤΕΑΜ, ΤΕΑΔΥ, ΜΤΠΥ), βάσει ενός ολοκληρωμένου συνόλου στοιχείων που θα συλλέγονται και θα υποβάλλονται σε επεξεργασία από την ΕΑΑ· | Υπό εξέλιξη. Η ΕΑΑ πραγματοποιεί μακροπρόθεσμες προβλέψεις για τις κύριες επικουρικές συντάξεις Οι αναλογιστικές μελέτες για όλες τις επικουρικές συντάξεις και τις προβλέψεις συντάξεων για τα κύρια και επικουρικά συνταξιοδοτικά ταμεία πρόκειται να υποβληθούν στην AWG έως τις 25 Οκτωβρίου 2011 και θα αξιολογηθούν από ομοτίμους, το Νοέμβριο. |

στ) αναθεώρηση του καταλόγου των βαρέων και ανθυγιεινών επαγγελμάτων, με στόχο τη μείωση των καλυπτόμενων επαγγελμάτων σε ποσοστό που δεν υπερβαίνει το 10% του εργατικού δυναμικού· ο νέος κατάλογος βαρέων και ανθυγιεινών επαγγελμάτων θα ισχύει από την 1η Αυγούστου 2011 για όλους τους νυν και μελλοντικούς εργαζομένους· | Υπό εξέλιξη με κάποιες καθυστερήσεις. Η Επιτροπή ανέλυσε τα κριτήρια άλλων χωρών της ΕΕ για την ταξινόμηση των επαγγελμάτων ως επικινδύνων και επανεξέτασε τον ισχύοντα κατάλογο στην Ελλάδα προτείνοντας την διαγραφή από αυτόν διαφόρων επαγγελμάτων. Το πρώτο μέρος του νέου καταλόγου πρόκειται να δημοσιευθεί τον Οκτώβριο 2011. Οι αρχές ανέφεραν ότι ο κατάλογος των επικίνδυνων επαγγελμάτων αντιστοιχεί σε λιγότερο από το 9% της απασχόλησης. |

ζ) νομοθεσία για την ίδρυση της Ενιαίας Αρχής Δημοσίων Συμβάσεων (ΕΑΔΣ) με την εντολή, τους στόχους, τις αρμοδιότητες, τις εξουσίες και το χρονοδιάγραμμα έναρξης ισχύος που ορίζονται στο σχέδιο δράσης· | Τήρηση. Νόμος 4013/2011 για τη σύσταση της κεντρικής αρχής δημοσίων συμβάσεων, που ψηφίστηκε στη Βουλή στις 6 Σεπτεμβρίου και δημοσιεύθηκε στο Φ.Ε.Κ. αριθ. 204 στις 15/9/2011. |

η) πρόσθετα μέτρα για την προώθηση της χρήσης των γενόσημων φαρμάκων μέσω: της υποχρεωτικής ηλεκτρονικής συνταγογράφησης (e-prescription) με κριτήριο τη δραστική ουσία και φθηνότερων γενόσημων φαρμάκων, όταν είναι διαθέσιμα· ορισμού χαμηλότερου κόστους συμμετοχής των ασθενών για τα γενόσημα φάρμακα που έχουν σημαντικά χαμηλότερη τιμή από την τιμή αναφοράς (κάτω από το 60% της τιμής αναφοράς), με βάση την εμπειρία άλλων κρατών μελών της ΕΕ· καθορισμού της ανώτατης τιμής των γενόσημων φαρμάκων στο 60% της τιμής των επώνυμων φαρμάκων με ομοειδή δραστική ουσία· | Δεν έχει ακόμη πραγματοποιηθεί αν και γενικά οι τιμές των γενόσημων φαρμάκων σήμερα αντιστοιχούν στο 63% του αρχέτυπου φαρμάκου και μια νέα πολιτική καθορίζει την τιμή των αρχέτυπων φαρμάκων των οποίων η κατοχύρωση με δίπλωμα ευρεσιτεχνίας έχει λήξει, στο 75% της τιμής με δίπλωμα ευρεσιτεχνίας. |

θ) δημοσίευση καταλόγου των κρατικών περιουσιακών στοιχείων, συμπεριλαμβανομένων των συμμετοχών σε εισηγμένες και μη εισηγμένες επιχειρήσεις και των εμπορικά βιώσιμων ακινήτων και γης· Συγκροτείται Γενική Γραμματεία Ανάπτυξης Ακινήτων με στόχο τη βελτίωση της διαχείρισης ακινήτων περιουσιακών στοιχείων, μέσω της απαλλαγής τους από βάρη και της προετοιμασίας τους για ιδιωτικοποίηση· | Μερική τήρηση. Γίνεται απογραφή των κρατικών περιουσιακών στοιχείων. Η γραμματεία έχει συσταθεί νόμιμα (ν. 3965/2011), αλλά δεν έχουν σταλεί όροι εντολής για τον λειτουργικό ρόλο του νέου αυτού οργάνου. Ο ακριβής του ρόλος χρειάζεται να διευκρινιστεί. |

ι) μεσοπρόθεσμη δημοσιονομική στρατηγική (στο εξής ΜΠΔΣ) για την περίοδο μέχρι το 2015, όπως περιγράφεται στο παράρτημα Ι της παρούσας απόφασης και στα αντίστοιχα εκτελεστικά νομοσχέδια. Η ΜΠΔΣ αναλύει τα μόνιμα μέτρα δημοσιονομικής εξυγίανσης, τα οποία εξασφαλίζουν ότι δεν θα σημειωθεί υπέρβαση του ανώτατου ορίου για το έλλειμμα που καθορίζεται από την απόφαση του Συμβουλίου για την περίοδο 2011-15 και ότι ο λόγος χρέους προς το ΑΕΠ τίθεται σε σταθερά πτωτική πορεία· | Μερική τήρηση. |

ια) ιδιωτικοποίηση περιουσιακών στοιχείων αξίας τουλάχιστον 390 εκατ. ευρώ· θέσπιση προγράμματος ιδιωτικοποιήσεων με στόχο την είσπραξη τουλάχιστον 15 δισ. ευρώ έως το τέλος του 2012, 22 δισ. ευρώ έως το τέλος του 2013, 35 δισ. ευρώ έως το τέλος του 2014 και τουλάχιστον 50 δισ. ευρώ έως το τέλος του 2015· τα έσοδα από την ιδιωτικοποίηση περιουσιακών στοιχείων (ακίνητης περιουσίας και χρηματοοικονομικών περιουσιακών στοιχείων) θα χρησιμοποιηθούν για την εξόφληση χρέους και δεν θα μειώσουν τις προσπάθειες δημοσιονομικής εξυγίανσης για τη συμμόρφωση με τα ανώτατα όρια για το έλλειμμα του άρθρου 1 παράγραφος 2· | Μη τήρηση. Ο στόχος για την είσπραξη των εσόδων από τις ιδιωτικοποιήσεις μέχρι το τέλος Ιουλίου έχει επιτευχθεί μέσω της πώλησης του 10 τοις εκατό του μετοχικού κεφαλαίου του ΟΤΕ, οργανισμού τηλεπικοινωνιών. Ωστόσο, το κριτήριο επίδοσης για το τέλος Σεπτεμβρίου δεν έχει τηρηθεί, και βάσει των προβλέψεων δεν θα επιτευχθεί ούτε ο στόχος του τέλους Δεκεμβρίους 2011 (5 δισ. ευρώ). |

ιβ) ίδρυση ταμείου ιδιωτικοποιήσεων με χρηστή διοίκηση, ώστε να επιταχυνθεί η διαδικασία ιδιωτικοποιήσεων και να διασφαλιστεί ο μη αναστρέψιμος χαρακτήρας του και η επαγγελματική διαχείρισή του· το Ταμείο αποκτά τη νόμιμη κυριότητα των περιουσιακών στοιχείων για ιδιωτικοποίηση. Το Ταμείο δεν μπορεί να δεσμεύσει τα περιουσιακά του στοιχεία με τρόπο που να οδηγήσει στη ματαίωση του σκοπού του, δηλαδή την ιδιωτικοποίηση των περιουσιακών στοιχείων· | Τήρηση. Το Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΔ)έχει συσταθεί με το ν. 3986/2011 και λειτουργεί ήδη σχεδόν δύο μήνες. |

ιγ) υποβάλλει νομοθετικές προτάσεις για το κλείσιμο, τη συγχώνευση και τη μείωση του μεγέθους μη βιώσιμων φορέων· | Μερική τήρηση. Η κυβέρνηση έχει πράγματι θεσπίσει νομοθετικά μέτρα που θα οδηγήσουν στο κλείσιμο, στη συγχώνευση ή στη μείωση του μεγέθους των εν λόγω φορέων. Ωστόσο, οι εξοικονομήσεις από τη μεταρρύθμιση αυτή είναι μικρότερες από τις προβλεπόμενες στην ΜΠΔΣ. |

ιδ) μέτρα ενίσχυσης του ελέγχου των δαπανών: απόφαση στην οποία καθορίζονται τα προσόντα και τα καθήκοντα των λογιστών που διορίζονται σε όλα τα αρμόδια υπουργεία και έχουν την ευθύνη διασφάλισης ορθών δημοσιονομικών ελέγχων· | Τήρηση. |

ιε) νέα κριτήρια και όροι για τη σύναψη συμβάσεων από τα ταμεία κοινωνικής ασφάλισης με το σύνολο των παρόχων υγειονομικής περίθαλψης με στόχο την επίτευξη της στοχευόμενης μείωσης των δαπανών· από κοινού αγορές ιατρικών υπηρεσιών και εμπορευμάτων για ουσιαστική μείωση της δαπάνης τουλάχιστον κατά 25 τοις εκατό σε σύγκριση με το 2010 μέσω συμφωνιών συσχέτισης τιμής και ποσότητας | Υπό εξέλιξη. |

ιστ) δημοσίευση δεσμευτικών οδηγιών συνταγογράφησης για τους γιατρούς με βάση τις διεθνείς οδηγίες συνταγογράφησης για την αποτελεσματική ως προς το κόστος χρήση των φαρμάκων· δημοσίευση και συνεχή ενημέρωση του θετικού καταλόγου φαρμάκων που καλύπτονται από τα ασφαλιστικά ταμεία· | Συνεχίζεται με κάποιες καθυστερήσεις. Ένας μεγάλος αριθμός οδηγιών συνταγογράφησης έχει συνταχθεί και αναμένεται η τελική συμφωνία του Εθνικού Συμβουλίου Υγείας. Ωστόσο, δεν έχουν δημοσιευθεί και δεν είναι δεσμευτικές. Αυτό μπορεί να θέσει σε κίνδυνο την αποτελεσματικότητά τους. Μετά από κάποια καθυστέρηση και μετά από αρκετούς γύρους διαβουλεύσεων και αλλαγών, τα κριτήρια για το θετικό κατάλογο τιμών και το σύστημα τιμών αναφοράς για την κάλυψη δημοσιεύτηκαν τον Σεπτέμβριο του 2011. Το σύστημα των τιμών αναφοράς και η εφαρμογή του θετικού καταλόγου θα ακολουθήσουν. |

ιζ) προετοιμασία σχεδίου για την αναδιοργάνωση και την αναδιάρθρωση των νοσοκομείων βραχυπρόθεσμα και μεσοπρόθεσμα με σκοπό τον περιορισμό των υφιστάμενων ανεπαρκειών, μέσω της χρησιμοποίησης οικονομιών κλίμακας και πεδίου εφαρμογής, και της βελτίωσης της ποιότητας της φροντίδας προς τους ασθενείς. Στόχος είναι η μείωση των νοσοκομειακών δαπανών κατά 10 τοις εκατό τουλάχιστον το 2011 και κατά 5 τοις εκατό επιπλέον το 2012, επιπλέον της μείωσης του προηγουμένου έτους· | Υπό εξέλιξη. Καθιερώνεται από κοινού διαχείριση των νοσοκομείων με την οποία μειώνεται ο αριθμός των διοικητικών συμβουλίων νοσοκομείων σε 81. Η κοινή διαχείριση είναι το πρώτο βήμα για την αναδιάρθρωση και αναδιοργάνωση των νοσοκομείων. Οι αρχές πρέπει τώρα να αρχίσουν να συγκεντρώνουν και να εξειδικεύουν τα νοσοκομεία του ΕΣΥ και τις υπηρεσίες, συμπεριλαμβανομένων των υπηρεσιών επειγόντων περιστατικών και να αναθεωρούν και εξασφαλίζουν την κινητικότητα του προσωπικού, ώστε να επιτύχουν ουσιαστικότερη εξοικονόμηση. Αυτό έχει μόλις αρχίσει και πρέπει να εφαρμοστεί πλήρως το επόμενο έτος, ενδεχομένως με τη χρήση ενός σχεδίου που προτείνονται από μια ειδική ομάδα εργασίας |

Μέτρα (σύμφωνα με τις απαιτήσεις του άρθρου 2 παράγραφος 6 της απόφασης του Συμβουλίου) | Βαθμός προόδου |

«Η Ελλάδα θεσπίζει τα ακόλουθα μέτρα μέχρι τα τέλη Σεπτεμβρίου του 2011: |

α) προϋπολογισμό για το 2012 που συνάδει με την ΜΠΔΣ και τον στόχο τήρησης των ανωτάτων ορίων για το έλλειμμα που καθορίζονται στο άρθρο 1 παράγραφος 2· | Τήρηση [από την υποβολή σχεδίου προϋπολογισμού] |

β) περιορισμό των φορολογικών εμποδίων για συγχωνεύσεις και εξαγορές· | Μη τήρηση. Στο ΜΣ του Οκτωβρίου 2011 η απαίτηση αυτή υπόκειται στην ποσοτικοποίηση των δημοσιονομικών συνεπειών της. |

γ) απλούστευση της διαδικασίας εκτελωνισμού των εξαγωγών και εισαγωγών· | Σε εξέλιξη. Η κυβέρνηση έχει εγκρίνει Υπουργική Απόφαση για την απλούστευση των διαδικασιών εξαγωγών (ΦΕΚ 1868/B/24-08-2011). Επιπλέον, από την πρώτη εβδομάδα του Οκτωβρίου 2011, εκκρεμεί για δημοσίευση υπουργική απόφαση σχετικά με τους όρους και τις προϋποθέσεις για την εφαρμογή των απλουστευμένων διαδικασιών για τις εισαγωγές. |

δ) περαιτέρω αύξηση των ποσοστών απορρόφησης των πόρων των διαρθρωτικών ταμείων και του ταμείου συνοχής· | Μερική τήρηση. Επετεύχθη ο εξαμηνιαίος στόχος που αφορά την υποβολή 5 αιτήσεων σημαντικών έργων. Ωστόσο, ο εξαμηνιαίος στόχος για την απορρόφηση των διαρθρωτικών ταμείων της ΕΕ και των ταμείων συνοχής δεν επετεύχθη για 478 εκατομμύρια ευρώ. Παρόλα αυτά, αναμένεται ότι ο ετήσιος στόχος απορρόφησης ύψους 3,35 δισεκατομμυρίων ευρώ θα μπορούσε ακόμη να επιτευχθεί, εν μέρει με τη βοήθεια της αύξησης του ποσοστού συγχρηματοδότησης. Δόθηκαν επίσης πληροφορίες σχετικά με δαπάνες για τα μη στοχευμένα μέτρα κρατικών ενισχύσεων de minimis. Οι αιτήσεις πληρωμής που υποβλήθηκαν στα διαρθρωτικά ταμεία της ΕΕ κατά το πρώτο εξάμηνο του 2011 ήταν κάτω από το στόχο. |

ε) πλήρης εφαρμογή του προγράμματος για την καλύτερη νομοθέτηση με στόχο τη μείωση του διοικητικού φόρτου κατά 20% (σε σύγκριση με το 2008)· | Τήρηση. Το νομοσχέδιο κατετέθη στη Βουλή την πρώτη εβδομάδα του Οκτωβρίου 2011. Το νομοσχέδιο που αξιολογήθηκε από τις υπηρεσίες της Επιτροπής δεν περιλαμβάνει αναδιατύπωση της νομοθεσίας ως εργαλείο για καλύτερη νομοθέτηση, ούτε προβλέπει τη δημοσίευση ετήσιας έκθεσης σχετικά με την καλύτερη νομοθέτηση. Στις εκτιμήσεις των επιπτώσεων, το νομοσχέδιο δεν προβλέπει αξιολόγηση της εκτίμησης των επιπτώσεων από ανεξάρτητη αρχή. Κατά τα άλλα, το νομοσχέδιο είναι σε γενικές γραμμές σύμφωνο με τις απαιτήσεις του μνημονίου συμφωνίας. |

στ) νομοθεσία για την παύση λειτουργίας, τη συγχώνευση και τη μείωση του μεγέθους μεγάλων μη βιώσιμων φορέων· | Μερική τήρηση. Η κυβέρνηση έχει πράγματι θεσπίσει νομοθεσία που θα οδηγήσει στην παύση λειτουργίας, στη συγχώνευση ή στη μείωση του μεγέθους των εν λόγω φορέων. Ωστόσο, η εξοικονόμηση που αναμένεται από τη μεταρρύθμιση αυτή είναι μικρότερη από την προβλεπόμενη στην ΜΠΔΣ. |

ζ) μέτρα που καθιστούν δυνατή τη μείωση των δαπανών προμηθειών και τρίτων στις δημόσιες επιχειρήσεις, επικαιροποίηση των τιμολογίων και δημιουργία νέων τομέων δραστηριότητας, καθώς και μείωση των δαπανών προσωπικού με την ολοκλήρωση και εφαρμογή ενός σχεδίου μείωσης του προσωπικού. Το ζήτημα του πλεονάζοντος προσωπικού που δεν μπορεί να απομακρυνθεί με βάση τον κανόνα 1 πρόσληψης ανά 5 εξόδους (1 προς 10 το 2011) αντιμετωπίζεται με υποχρεωτικές απολύσεις και προσωρινή αργία (εργασιακή εφεδρεία). Ο κανόνας αυτός ισχύει χωρίς κλαδικές εξαιρέσεις· Εφαρμόζεται επίσης στο προσωπικό που μετατάσσεται από δημόσιες επιχειρήσεις σε άλλους κρατικούς φορείς μετά από έλεγχο των επαγγελματικών προσόντων από το ΑΣΕΠ σύμφωνα με τα συνήθη κριτήρια αξιολόγησης. Το προσωπικό που υπάγεται στην εργασιακή εφεδρεία λαμβάνει το 60% του μισθού του για διάστημα το πολύ 12 μηνών, μετά την παρέλευση των οποίων απολύεται. | Υπό εξέλιξη Η Βουλή ψήφησε τον νόμο που θεσπίζει την εργασιακή εφεδρεία. Ωστόσο, μέχρι στιγμής, κανένας δημόσιος φορέας δεν έχει θέσει προσωπικό σε εργασιακή εφεδρεία. |

η) νομικό πλαίσιο που καθιστά δυνατό τον σύντομο καθορισμό χρήσεων γης και επιταχύνει τη μεταγραφή της κυριότητας δημοσίων εκτάσεων. | Υπό εξέλιξη. |

θ) πράξη που καθιστά δυνατή την προώθηση επενδύσεων στον τουριστικό τομέα (τουριστικά θέρετρα και δευτερεύουσα τουριστική κατοικία) με στόχο, από κοινού με το νομοσχέδιο για τις χρήσεις γης, να επιταχυνθεί η διαδικασία ιδιωτικοποίησης των γηπέδων που τελούν υπό τη διαχείριση της εταιρίας Ελληνικά τουριστικά ακίνητα (ΕΤΑ). | Τήρηση. Η πράξη αυτή περιλαμβάνεται στο δεύτερο εκτελεστικό νόμο ο οποίος εγκρίθηκε τον Αύγουστο του 2011. |

ι) οριστικοποίηση της λειτουργικής επισκόπησης των υφιστάμενων κοινωνικών προγραμμάτων· αξιολόγηση από την κυβέρνηση των αποτελεσμάτων της δεύτερης και τελικής φάσης της ανεξάρτητης λειτουργικής επισκόπησης της κεντρικής διοίκησης· νομοθεσία και μέτρα για την υλοποίηση των επιχειρησιακών συστάσεων της πρώτης φάσης της λειτουργικής επισκόπησης της δημόσιας διοίκησης σε κεντρικό επίπεδο και της πλήρους επισκόπησης των υφιστάμενων κοινωνικών προγραμμάτων· | Καθυστέρηση. Είναι διαθέσιμη η έκθεση του ΟΟΣΑ. Συνεχίζεται η αξιολόγηση των αποτελεσμάτων με την προετοιμασία σχεδίου δράσης. |

ια) εις βάθος επανεξέταση της λειτουργίας των δημόσιων ταμείων συμπληρωματικών/επικουρικών συντάξεων, συμπεριλαμβανομένων των ταμείων πρόνοιας και των καθεστώτων χορήγησης εφάπαξ παροχών. Στόχος της επανεξέτασης είναι η σταθεροποίηση των συνταξιοδοτικών δαπανών, η εγγύηση της δημοσιονομικής ουδετερότητας αυτών των συστημάτων και η διασφάλιση της μεσοπρόθεσμης και μακροπρόθεσμης βιωσιμότητας του συστήματος. Η επανεξέταση επιτυγχάνει: περαιτέρω μείωση του αριθμού των υφιστάμενων ταμείων· εξάλειψη των ανισορροπιών στα ταμεία που εμφανίζουν ελλείμματα· σταθεροποίηση των τρεχουσών δαπανών σε διατηρήσιμο επίπεδο, μέσω των κατάλληλων προσαρμογών που πρόκειται να γίνουν από την 1η Ιανουαρίου 2012· μακροπρόθεσμη βιωσιμότητα των συστημάτων επικουρικών συντάξεων με την αυστηρή σύνδεση εισφορών και παροχών. | Συνεχίζεται με κάποιες καθυστερήσεις. Η κυβέρνηση περιμένει την ολοκλήρωση των αναλογιστικών μελετών που αφορούν τα επικουρικά συνταξιοδοτικά ταμεία για να ξεκινήσει τη νομοθετική διαδικασία μεταρρύθμισης των επικουρικών συντάξεων, σύμφωνα με το ΜΣ. Η νομοθετική διαδικασία πρέπει να ολοκληρωθεί μέχρι το τέλος του έτους και νέοι κανόνες θα πρέπει να τεθούν σε ισχύ από την 1η Ιανουαρίου 2012. Στο μεταξύ, η κυβέρνηση προβλέπει μειώσεις στις κύριες, επικουρικές και εφάπαξ συντάξεις. |

ιβ) προσδιορισμό των καθεστώτων για τα οποία τα καταβαλλόμενα κατά την συνταξιοδότηση εφάπαξ ποσά δεν αντιστοιχούν στις εισφορές που έχουν καταβληθεί, με στόχο την προσαρμογή των καταβαλλόμενων ποσών μέχρι το τέλος Δεκεμβρίου 2011. |

ιγ) περαιτέρω μέτρα για την επέκταση, με αποτελεσματικό ως προς το κόστος τρόπο, της ηλεκτρονικής συνταγογράφησης φαρμάκων, διαγνωστικών εξετάσεων και παραπεμπτικών ιατρών σε όλα τα ταμεία κοινωνικής ασφάλισης, τα κέντρα υγείας και τα νοσοκομεία. Σύμφωνα με τους ενωσιακούς κανόνες περί δημοσίων συμβάσεων, η κυβέρνηση διενεργεί τους αναγκαίους διαγωνισμούς για την υλοποίηση ενός πλήρους και ομοιόμορφου πληροφοριακού συστήματος υγειονομικής περίθαλψης (ηλεκτρονικό σύστημα υγείας). | Υπό εξέλιξη. Μερικές προτάσεις σχεδίων για ηλεκτρονικό σύστημα υγείας έχουν εγκριθεί από το Πρόγραμμα Ψηφιακής Σύγκλισης και πρόκειται να δρομολογηθούν εντός των επομένων μηνών. Στη επόμενη επανεξέταση θα επαληθευτεί η δρομολόγησή τους. |

ιδ) περαιτέρω μέτρα που διασφαλίζουν ότι τουλάχιστον το 30% του όγκου των φαρμάκων που χρησιμοποιούνται από τα δημόσια νοσοκομεία αποτελείται από γενόσημα φάρμακα, με τιμή κατώτερη από τα αντίστοιχα επώνυμα φάρμακα, και από φάρμακα των οποίων η κατοχύρωση με δίπλωμα ευρεσιτεχνίας έχει λήξει, καθιστώντας ιδίως υποχρεωτική την προμήθεια φαρμακευτικών σκευασμάτων από όλα τα δημόσια νοσοκομεία με κριτήριο τη δραστική ουσία. | Υπό εξέλιξη. Η χρήση γενόσημων φαρμάκων στα νοσοκομεία αυξάνεται και αποτελεί το 17% του συνόλου της δαπάνης των νοσοκομείων για φαρμακευτικά προϊόντα. Παραμένει πολύ μεγάλη διαφοροποίηση μεταξύ νοσοκομείων (μεταξύ κάτω του 10% και άνω του 60%). Η κυβέρνηση προκήρυξε τον πρώτο ηλεκτρονικό διαγωνισμό για φάρμακα με κριτήριο τη δραστική ουσία, γεγονός που ενδέχεται να επιφέρει μεγάλες εξοικονομήσεις και μεγαλύτερη χρήση γενόσημων φαρμάκων στα νοσοκομεία. |

ιε) αποφάσεις για τη θέσπιση και τον καθορισμό των θέσεων του προσωπικού της ΕΑΔΣ (Ενιαίας Αρχής Δημοσίων Συμβάσεων), καθώς και για την οργάνωση των ανθρώπινων πόρων και των υπηρεσιών της Αρχής, σύμφωνα με τις διατάξεις του σχετικού νόμου· για τον διορισμό των μελών της ΕΑΔΣ. | Υπό εξέλιξη. Η ελληνική κυβέρνηση ανακοίνωσε ότι τα σχέδια αυτών των υπουργικών αποφάσεων θα είναι έτοιμα μέχρι το τέλος Οκτωβρίου 2011. |

ιστ) δημοσίευση μηνιαίων στοιχείων για τις κινήσεις του προσωπικού (εισόδους, εξόδους, μετατάξεις μεταξύ φορέων) των διαφόρων κρατικών υπηρεσιών· | Μερική τήρηση. Υπάρχουν στοιχεία σε τρίμηνη βάση για τις κινήσεις του προσωπικού. |

[1] COM (2011) 422 τελικό.

[2] «Πρόγραμμα οικονομικής προσαρμογής για την Ελλάδα – Πέμπτη Αναθεώρηση», European Economy–Occasional Paper, (2011). Ο αναγνώστης μπορεί να ανατρέξει στο έγγραφο αυτό για μια λεπτομερέστερη αξιολόγηση των μακροοικονομικών, χρηματοπιστωτικών και δημοσιονομικών εξελίξεων, καθώς και των διαρθρωτικών μεταρρυθμίσεων.

[3] Μνημόνιο Οικονομικής και Χρηματοπιστωτικής Πολιτικής, και Μνημόνιο Συνεννόησης για τους Ειδικούς Όρους της Οικονομικής Πολιτικής, της 3ης Μαΐου, επικαιροποίηση στις 2 Ιουλίου 2011.3

[4] Δεν έχει δημοσιευθεί ακόμη στην Επίσημη Εφημερίδα .

[5] Τα ποσοστά ως προς το ΑΕΠ είναι ενδεικτικά. Στην απόφαση του Συμβουλίου, οι δείκτες αναφέρονται στα διαθέσιμα ονομαστικά στοιχεία ως προς το ΑΕΠ τον Ιούλιο 2011: 7,6, 6,5, 4,8, και 2,6 τοις εκατό του ΑΕΠ για την περίοδο από το 2011 έως το 2014, αντιστοίχως.

[6] Η απόφαση προβλέπει επίσης ότι η ετήσια αύξηση του ενοποιημένου ακαθάριστου χρέους της γενικής κυβέρνησης δεν υπερβαίνει τα 17.365 εκατομμύρια ευρώ το 2011, τα 15.016 εκατομμύρια ευρώ το 2012, τα 11.599 εκατομμύρια ευρώ το 2013 και τα 7.885 εκατομμύρια ευρώ το 2014.

[7] Υπάρχουν επίσης και κριτήρια επιδόσεων για έσοδα από τις ιδιωτικοποιήσεις, τις εγγυήσεις που χορηγούνται από την γενική κυβέρνηση, το χρέος της γενικής κυβέρνησης και τις καθυστερήσεις του εξωτερικού χρέους. Αυτά δεν αποτελούν αντικείμενο συζήτησης στην παρούσα ανακοίνωση. Βλ. την προαναφερόμενη έκθεση συμμόρφωσης.